google/wiki40b huggingface dataset:
Kolehiyo Pacasum

Ang Pacasum College ay isang isang kolehiyong paaralan na matatagpuan sa Lungsod ng Marawi, Lanao del Sur, Pilipinas.
Ito ay itinatag noong 1966 at kasalukuyang pinamumunuan ni Princess Johairah P. Pangarungan.
Suklob-tuhod

Ang suklob ng tuhod, saklob ng tuhod, taklob ng tuhod, o patela (Ingles: patella, knee cap, kneepan) ay ang butong pantakip o takip na buto sa sugpungan ng tuhod na kahugis ng maliit na biluging platito o disko. Nakasingit o nakasabad ito sa tendong nagdirikit ng muskulong kuwadrisep ekstensor ng harap ng hita sa pang-itaas na dulo ng tibya. Tinatawag na ligamentong patelar ang karugtong o ekstensiyong tendon mula sa suklob-tuhod hanggang sa tibya. Nababanat ang balat ng katawan na nasa ibabaw ng suklob ng tuhod kapag nakabaluktot ang tuhod. Sa ganitong posisyon o puwesto ng tuhod, karaniwang nakapagdurulot ng mahabang sugat na katulad ng hiwa ang anumang pagtama o pagbagsak. Maaari ring mapinsala o mabali ang buto dahil sa pagtama o biglaang pagsubok na ituwid ang binti.
Dekabeya

Ang Dekabeya ay isang palabas sa telebisyon sa bansang Hapon.
Kapulungan ng mga Konseho

Ang Kapulungan ng mga Konseho ay ang mataas na kapulungan ng Diet ng Hapon.
Blog

Ang blog ay iba pang katawagan o pinaiksing salita para sa weblog (literal na "talaan sa web"). Isa itong websayt o sityo sa web na parang isang talaarawan. Karamihan sa mga tao ang makagagawa ng isang blog at, pagkatapos nito, sumulat kasunod ng blog na iyon. Tinatawag na mga blogero (mula sa Ingles na blogger o literal na "taga-blog") ang mga taong sumusulat sa mga blog. Kalimitang isinusulat ng mga blogero sa mga blog ang kanilang mga opinyon at mga naiisip.
Karamihan sa mga blog ay naglalaman ng mga komentaryo o balita ukol sa ilang mga paksa; ang ilan naman ay ginagamit ito para gawing online diary (talaarawang nasa internet). Isang mahalagang bahagi ng mga blog ay ang pagiging interaktibo, iyon ay ang kakayahang mag-iwan ng mga komentaryo mula sa mga taong nagbasa ng isang partikular na blog.Karamihan sa mga blog ay binubuo lamang ng purong salita (o textual), pero mayroon ding nakapunto ang nilalaman sa mga obra (art blog), larawan (photoblog), mga bidyo (video blogging), musika (MP3 blogging), at mga tunog (podcasting). Microblogging naman ang tawag sa blog na sobrang ikli.
Ang salitang weblog ay unang narinig mula kay Jorn Barger noong 17 Disyembre 1997. Habang ang pinaikling anyo nito - blog ay mula sa isang biro ni Peter Merholz noong Mayo 1999. Magmula noon, nagsilbing isa sa mga pinakaimportanteng bahagi ng journalism ang blogging. Sa Pilipinas noong Disyembre 2009, isang photoblog ang nagsilbing pinanggalingan ng halos lahat ng mga pangkat pambalita para ibalita ang isang sunog noong buwang iyon. Pero, nagmula rin sa blog ang karamihan sa mga kontrobersiyang kadalasan ay nagpapatama sa mga mahahalagang personalidad.
Tadaoka, Osaka

Ang Tadaoka ay isang bayan sa Osaka, bansang Hapon.
Selos

Ang panibugho, pagseselos, o selos (Ingles: jealousy, maaari ring possessiveness), ay ang pagsususpetsa o pagiging palabintangin, mapaghinala, o mapagsapantaha sa pagkakaroon ng mga karibal, kaagawan, o kalaban para sa pag-ibig, pagmamahal, o pagkagusto ng ibang tao.  Maaari rin itong pagkadarama ng mapagtanim ng sama ng loob na may pagkainggit dahil sa pananagumpay ng ibang tao, kaya't  –  sa ganitong diwa  –  nagiging katumbas din ang paninibugho ng inggit o pangingimbulo; at nagiging katumbas din ng pagkamakasarili.  Tinatawag na seloso (kung lalaki), selosa (kapag babae), o panibughuin ang isang taong mapagselos o nagseselos.
Lalawigan ng Benguela

Ang Benguela ay isang lalawigan ng Angola.
Lolong

Si Lolong ay ang kailanman pinakamalaking buwaya sa pagkabihag. Ang haba nito ay 6.17 m mula sa nguso hanggang sa buntot, at ang bigat ay 1,075 kg. Binihag ang buwaya na ito noong 13 Setyembre 2011 sa Bunawan, Agusan del Sur.
Marlyn Aggabas

Si Marlyn Aggabas ay isang politiko sa Pilipinas.
Gyoda, Saitama

Ang Gyōda ay isang lungsod sa Saitama Prefecture, bansang Hapon.
1541 Estonia

Ang 1541 Estonia ay isang planetang hindi pangunahin.
Vampire vs Vampire

Buod

Ang Chinese exorcist na One-Eyebrow Priest (Lam Ching-ying) ay namumuno sa isang tahimik na buhay kasama ang dalawang disipulo na si Ah Ho (Chin Siu-ho) at Ah Fong (David Lui) sa isang maliit na bayan kasama ang malupit na miniature jiangshi. Habang naghahanap ng mga bagong mapagkukunan ng tubig sa isang araw, nakatagpo ng pari ang isang European vampire sa kalapit na simbahan na tinutulungan ng isang patay na kababaang-loob. Bagaman ang pari ay namamahala upang mapupuksa ang countess, ang kanyang Chinese exorcism ay nabigo sa European vampire.
Sistemang supergalaktiko ng mga koordinado

Ang sistemang supergalaktiko ng mga koordinado o supergalactic coordinates ay mga koordinado sa isang sistemang timbulog ng mga koordinado na kung saan ay dinesenyo para magkaroon ito ng ekwador na nakaayos sa linya na may supergalaktikong lapya, isang pangunahing estruktura sa lokal na sansinukob na nabuo sa pamamagitan ng preperensiyal na pamamahagi ng malapit na  mga galaksiyang kluster (tulad na lamang ng Kluster na Virgo, ang Great Attractor at ang Superkluster na Pisces-Perseus) sa pagitan ng (dalawahang dimensiyonal) lapya.  Unang nakilala ang supergalaktikong lapya ni Gérard de Vaucouleurs noong 1953 mula sa katalogong Shapley-Ames, kahit na ang isang pinitpit na pamamahagi ng mga nebula na unang tinalababa ni William Herschel noong 200 taong nakakaraan.
Sa paglipat, kadalasang isinasama ang supergalaktikong latitud at longhitud ng SGB at SGL, sa analogo ng b at l na ginagamit para sa koordinadong galaktiko.  Binigyang kahulugan ang puntong zero para sa supergalaktikong longhitud sa pamamagitan ng pagsasalubong ng lapya sa galaktikong lapya.
Katangiang pisikal

Paglalarawan

Maaring panloob o panglabas ang katangiang pisikal, o maari ring isotropiko o anisotropiko. Sa mekanika kwantika, tumutukoy sa mga natutunghayan ang katangiang pisikal.
Sa usapang pangpilosopiya, mahirap na matutukan kung ano talaga ang isang katanigiang pisikal. Halimbawa, ang kulay ay ating nakikita subalit sa totoo ito ay isang bunga ng pagtama ng liwanag sa isang rabaw. Sa kaisipang ito, maraming katangiang pisikal ang sinasabing superbinyente. Ang isang superbinyenteng katangian ay sinasabing tutuo ngunit sekundaryo ng isang katotohanang pumapaloob rito (halimbawa: ang kulay ay umaasa sa mga katangian ng rabaw ng tatamaan ng liwanag).
Kapareho rin ito kung saan superbinyente ang isang bagay sa kanyang estruktura atomika. May mga katangiang pisikal ang isang “tasa” ngunit ito ay superbinyente sa nakapaloob ng estruktura atomika nito na kung saan ay superbinyente ng nakapaloob ng estruktura kwantika nito. Sa karaniwang pandama, ang katangiang pisikal ay hiwalay sa mga katangiang di-pisikal. Karaniwang idinadawit ang katangiang di-pisikal sa isang buhay na bagay. Galit at pag-ibig ay mga pabay na hindi bahagi ng mekanika ng sanlibutan ngunit ating binabanggit sa kalagayan ng ating isipan.
Sa istriktong pakahulugan rito, ang katangiang pisikal ng isang bagay ay itinakda ng hinua ng pisika sa loob ng paksang tinatalakay. Sa tradisyonal na kaisipang Newtoniano, ang mga katangiang pisikal ng isang bagay ay ang bigat, hugis, bilis at lugar. Marami pang maipakikita ang isang pisiko upang lalong maging tumpak ito. Sa makaugnay na modelong Einstein, maaring iba ang mga katangian pisikal ng isang bagay.
Sa pangakaraniwang pang-unawa ang isang katangiang pisikal ay halos pareho ng pakahulugang Newtoniano.
China Town

Ang China Town ay isang pook na mahahanap sa ibat-obang malalaking lugar sa buong mundo na kung saan puno ng mga kulturng Tsino ang nilalaman ng lugar na ito.
My Princess

Ang My Princess ay isang palabas sa telebisyon sa Pilipinas ng ABS-CBN.
Frankie Muniz

Si Frankie Muniz ay isang kilalang artista sa sining ng Pelikula at Telebisyon.
Pambansang Unibersidad ng Uzbekistan

Ang  Pambansang Unibersidad ng Uzbekistan (Ingles: National University of Kazakhstan) ay ang pinakamatanda at pinakamalaking unibersidad ng Uzbekistan. Ito ay may 13 paaralan. Ang unibersidad ay itinatag noong 1918 bilang Turkestan People's University, na may 1,200 mag-aaral; sa 1920 ito ay nireorganisa bilang Pampamahalaang Unibersidad ng Turkestan (Ruso: Туркестанский государственный университет), at noong Hulyo 1923 ito ay naging Unang Central Asian State University (Ruso: Первый Среднеазиатский Государственный Университет), isang pangalan na ginamit hanggang dekada '50s. Noong 1960 ang mga pangalan ay binago bilang V. I. Lenin Tashkent State University (Ruso: Ташкентский государственный университет им. В. И. Ленина). Sa pagsasarili ng Uzbekistan ito ay naging Pambansang Unibersidad ng Uzbekistan.
Sa panahon ng World War II sa maraming mga akademya ay inalis mula sa mga lungsod sa kanlurang USSR papuntang Gitnang Asya, at ang Tashkent, kasama ng Alma-Ata, ay pinaboran para sa imprastruktura nitong gaya ng sa Europa at ang pagkakaroon ng malaking bilang ng mga marunong magsalita ng Ruso; gayunman isang pangkat ng mga propesor mula sa Mosku (Moscow) ang nagprotesta nang mailipat sa Tashkent .
Ang unibersidad ay binubuo ng 12 fakultad.
DrMaster

Ang DrMaster Publications Inc. ay isang Amerikanong tagalathala ng Hapong komiks (manga) at Tsinong komiks (manhua) na may opisina sa Estados Unidos, Taiwan at bansang Hapon.
Nagsimula bilang taga-limbag lamang ng manga, Pinasok ng DrMaster ang negosyong paglalathala pagkatapos nitong makuha ang halos lahat ng manga at manhua ng ComicsOne.
Kolehiyo Padova

Ang Padova College ay isang isang kolehiyong paaralan na matatagpuan sa Mabalacat, Pampanga, Pilipinas.
Ito ay itinatag noong 1966 at kasalukuyang pinamumunuan ni Antonio S. Yap.
Kaharian ng Israel (Pinag-isang Monarkiya)

Ayon sa Bibliya, bago ang nagkakaisang kaharian o united monarchy, ang mga liping Israel ay namuhay bilang isang konpederasyon sa ilalim ng isang ad hoc na karismatikong mga pinunong tinatawag na mga mga hukom. Noong mga 1020 BCE, sa ilalim ng labis na banta mula sa mga dayuhan, ang mga lipi (tribes) ay nagkaisa upang bumuo ng unang nagkakaisang Kahariang ng Israel. Pinahiran ng langis ni Samuel si Saul mula sa lipi ni Benjamin bilang unang hari c. 1026 BCE ngunit si David noong 1006 BCE ang lumikha ng isang malakas na nagkakaisang kahariang Israelita. Si David na ikalawang (o ikatlo kung bibilangin si Ish-bosheth) hari ng Israel ay itinatag ang Herusalem bilang pambansang kabisera (capital) mga 3000 taon ang nakalilipas. Bago nito, ang Hebron ang naging kabisera ng Judah ni David at ang Mahanaim ang kabisera ng Israel ni Ish-bosheth. Bago nito, ang Gibeah ang kabisera ng Nagkakaisang Kaharian sa ilalim ni Saul.
Ayon sa Bibliya, tunay na napag-isa ni David ang mga liping Israelita at ito ay nagtatag ng isang pamahalaang monarkiyal. Siya ay naglunsad ng matagumpay na mga kampanyang militar laban sa mga kaaway ng Israel at tinalo ang mga malapit na pangkat gaya ng mga Filisteo na lumikha ng ligtas ng mga hangganan para sa Israel. Sa ilalim ni David, ang Israel ay lumago sa isang kapangyarihang pang-rehiyon. Sa ilalim ng Bahay ni David, ang nagkakaisang kaharian ay nagkamit ng pag-unlad at superioridad sa mga kapitbahay nitong bansa. Sa ilalim ng kahalili ni David na kanyang anak na si Solomon, ang nagkakaisang kaharian ay dumanas ng isang yugto ng kapayapaan at kaunlaran at pag-unlad kultural. Ang karamihan ng pagtatayo ng mga gusali ay nangyari kabilang ang Unang Templo sa Herusalem. Gayunpaman, sa paghalili ng anak ni Solomon na si Rehoboam noong c. 930 BCE, ang Israel ay nahati sa dalawang mga kaharian: ang Kaharian ng Israel (Samaria) kabilang ang mga siyudad ng Shechem at Samaria sa hilaga at ang Kaharian ng Judah na naglalaman ng Herusalem sa timog. Karamihan ng mga hindi Israelitang probinsiya ay naubos.
Junior Patrol

Ang Junior Patrol ay isang palatuntunang pambata at pambalita sa telebisyon ng ABS-CBN sa Pilipinas. Naibrodkast ito simula ng 21 Mayo 1990 hanggang 26 Hulyo 1992.
Cheryl Cosim

Pansariling buhay

Kasal siya kay John Francis Alvarez, isang negosyante, na dating nanirahan sa Estados Unidos.
Indian Institute of Technology Kanpur

Ang  Indian Institute of Technology Kanpur (kilala rin bilang IIT Kanpur o IITK) ay isang pampublikong institusyong pang-inhinyeriya na matatagpuan sa Kanpur, Uttar Pradesh, India. Ito ay idineklarang isang  Institute of National Importance ng gobyerno ng India sa ilalim ng Institutes of Technology Act.
Itinatag noong 1959 bilang isa sa unang Indian Institute of Technology, ang instituto ay nilikha sa tulong ng isang kasunduan sa siyam na unibersidad sa pananaliksik sa Estados Unidos bilang bahagi ng Kanpur Indo-American Programme (KIAP).
Kartel

Ang kartel(Ingles: cartel) ay isang pormal(hayagang) kasunduan sa mga magkakatunggaling kompanya(firm). Ito ay isang pormal na organisasyon ng mga prodyuser at manupakturer na nagkakasundong manipulahin ang mga presyo, pagtitinda at produksiyon. Ang mga kartel ay karaniwang nangyayari sa mga oligopolistikong mga industriya kung saan may isang maliit na bilang mga tagatinda at karaniwan ay sumasangkot sa isang parehong mga produkto. Ang mga kasapi ng kartel ay maaaring magkasundo sa mga bagay gaya ng pagmamanipula ng presyo, kabuuang output ng industriya, bahagi ng pamilihan, alokasyon ng mga kustomer, alokasyon ng mga teritoryo, pagmamanipula ng alok, pagtatatag ng isang karaniwang mga ahensiya ng benta at paghaharti ng mga tubo(profits) o kombinasyon ng mga ito. Ang layunin ng gayong kolusyon(na tinatawag ring kasunduang kartel) ay dagdagan ang tubo ng mga indibidwal na kasapi nito sa pamamagitan ng pagpapaliit ng kompetisyon.
Pag-aaral ng globalisasyon

Ang pag-aaral ng globalisasyon ay pang-akademikong pag-aaral ng pampolitika, ekonomiko, pang-ekolohiya, at pang-kalinangan na mga ugnayan at proseso na nakaapekto sa kalagayan ng mundo. Ang pag-aaral ng globalisasyon ay may kaugnayan sa iba't ibang larangan gaya ng ugnayang pang-merkado, galaw ng mga kalakal, pandaigdigang komunikasyon at pagkonsumo, mga takas (refugee), mga migrante, at ang daloy ng paggalaw ng mga tao sa iba't ibang panig ng mundo. Sinasaklaw ng kurikulum ng pag-aaral ng globalisasyon ang mga transnasyunal at lokal na usapin upang isalarawan ang mas malawak na katanungan ukol sa global na pagbabago. Maaring nakapaloob sa mga kurso sa ilalim ng global na pag-aaral ang pananaliksik at fieldwork ukol sa partikular na larangan batay sa interes.
Maaring ring saklaw ng pag-aaral ng globalisasyon ang internasyunal na pag-aaral o internasyunal na edukasyon. Isang aspeto ng pag-aaral ng globalisasyon ang internasyunal na pag-aaral na nakatuon sa ugnayan sa pagitan ng mga bansa. Kaugnay nito, ang internasyunal na edukasyon ay nakatugon sa pagbuo ng mga institusyon ng edukasyon batay sa internasyunal na pamantayan o pamantayan dulot ng pagkakaiba o pagkakatulad ng mga bansa. Sa parehong konteksto, nalilimitahan ng konsepto ng "nasyunal" ang kahulugan ang parehong larangan ng pag-aaral. Sa kabilang banda, mas malawak ang sakop ng pag-aaral ng globalisasyon, mula sa pandaigdig hanggang sa lokal.

Kasaysayan

Ang pagsusulong ng pag-aaral ng globalisasyon sa sekondaryo at tersiyarong antas ng edukasyon ay bunga ng globalisasyon at ng resulta nito sa internasyunal na pamayanan. Sinasabing ang globalisasyon ay nagmula noong ika-15 siglo nang ang mga bansa sa Europa ay pinagsimulan ang kolonisasyon upang pagtibayin ang kalakalan at makakuha ng higit pang kapangyarihan at estado. Ngunit sa kamakailang huling dekada lamang nagsimula ang hindi inaasahang pag-unlad ng teknolohiyang pangkomunikasyon at kompyuterisasyon na nakaapekto sa pagsulong at pagpapabilis ng proseso ng globalisasyon. Bilang resulta ng patuloy na pagbabago ng pandaigdig na komunidad, nahinuha ng mga institusyon ng edukasyon ang pangangailangan na ibilang ang global na pag-aaral sa kurikulum ng sekondaryong antas ng edukasyon (pagpapaloob ng pag-aaral ng globalisasyon sa mga kasalukuyang asignatura), at ang pabuo ng pag-aaral ng globalisasyon bilang kurso para sa tersiyaryong antas ng pag-aaral. Maraming benepisyo ang paglalangkap ng pandaigdig na kaalaman sa edukasyon, tulad ng malalim na pag-unawa sa iba't ibang kultura, pag-unawa sa kahulgan ng pandaidig na komunidad, at ang abilidad upang maisagawa ang kritikal na pagsusuri sa mga usaping pang-internasyunal.
Vocabulario de la Lengua Bicol

Ang Vocabulario de la Lengua Bicol (Tagalog: Talasalitaang Wikang Bikol) ay talasalitaan ng mga salitang Bikol. Tinipon ang mga ito ni Marcos de Lisboa nang siya ay nakatalaga sa Bikol.

Patnugot

Si Lisboa ay nanatili sa Bikol mula 1602 hanggang 1616 sa Oas, Polangui at sa Nueva Caceres. Sa 14 na taon ng pananatili niya sa rehiyon, nakatalaga siya sa Naga sa siyam na taon. Ang dalawang taon sa panahon niya ay naupo siya bilang isang vicario provincial sa Apostolica Provincia de San Gregorio.
Shangzhi

Ang  Lungsod ng Shangzhi   ay isang lungsod sa probinsiya ng Heilongjiang sa bansang Tsina.
Samar State College of Agriculture and Forestry

Ang Samar State College of Agriculture and Forestry ay isang kolehiyong paaralan na matatagpuan sa San Jorge, Kanlurang Samar, Pilipinas.
Ito ay itinatag noong 1954 at kasalukuyang pinamumunuan ni Dr. Aida L. Tobes.
OctoArts Films

Ang OctoArts Films ay isang produksyon ng pelikula sa Pilipinas na itinatag noong 1989.
Daniela Romo

Si Daniela Romo ay isang artista sa Mehiko.
Umizaru

Ang Umizaru ay isang palabas sa telebisyon sa bansang Hapon.
Tinig sa Itaas

Ang Tinig sa Itaas ay isang palabas sa telebisyon sa Pilipinas ng GMA Network.
1407 Lindelöf

Ang 1407 Lindelöf ay isang planetang hindi pangunahin.
Wikang Bulgaro

Distribusyon

Bulgaro ang opisyal na wika ng Bulgaria. Sinasalita din ito sa Canada, Gresya, Hungary, Israel, Moldova, Republika ng Masedonya, România, Rusya, Serbia, Turkiya, Ukraine, Nagkakaisang Kaharian (UK), at sa Estados Unidos. Pinapalagay sa 12 milyon ang kabuuang bilang ng mga katutubong tagapagsalita ng Bulgaro.
Ayon sa ilang mga linggwista, kasama na ang halos lahat ng mga nasa Bulgaria at Gresya, ang wikang Masedonyo ay isang rehyonal na dyalekto lamang ng Bulgaro.

Mga pangkalahatang katangian

Nagpapakita ang Bulgaro ng maraming mga innobasyong linggwistiko na nagpapatanyag dito mula sa iba pang mga wikang Slavonic, kasama na ang pagkawala ng deklinasyong pampangngalan, ang pagkadevelop ng isang hinuhulaping tiyak na pantukoy (posibleng minana mula sa naunang wika ng mga Bulgaro), ang kawalan ng anyong pawatas ng mga pandiwa, at ang pagpapanatili ng sistemang pampandiwang proto-Slavonic. May mga iba’t ibang anyong pampandiwa na ginagamit upang magpahayag ng mga kilos na di-nasaksihan, ikwinento muli, o dinududa.
Bahagi ang Bulgaro sa unyong linggwistikong Balkan, kung saan kasama din ang Griyego, Romanian, Albanes, at ang ilang mga dyalekto ng Serbyo. Karamihan sa mga wikang ito ang nagtatanyag ng mga karakteristikang binanggit sa itaas (e.g., tiyak na pantukoy, pagkawala ng pawatas, komplikadong sistemang pampandiwa) atbp. Gayumpaman, tila natatatangi ang Bulgaro mula sa ibang mga wikang Slavonic dahil sa kawalan nito ng deklinasyong pang-case (kahit na maaaring sabihin na isa itong lohikong development ng “Balkanisasyon”). Ang mga anyong pampandiwang “di-nasaksihang kilos” ay ipinapalagay ng ilang mga linggiwsta sa impluwensiya ng Turko.

Leksis

Karamihan sa stak ng mga salita ng Modernong Bulgaro ay binubuo ng mga deribasyon ng reflexes ng mga 2000 salitang minana mula sa proto-Slavonic sa pamamagitan ng Sinauna at Kalagitnaang Bulgaro. Hindi gaano kahalaga ang impluwensiya ng wika ng mga sinaunang Bulgaro, at kulang pa sa 200 salitang may pinagmulan sa wika ng mga sinaunang Bulgaro ang pa ring ginagamit sa Modernong Bulgaro. Sa gayon, bumubuo ng 70–75% ng stak ng mga salita ng wika ang mga katutubong katawagang leksiko ng Bulgaro.
Ang natitirang 25–30% ay mga salitang hiram mula sa iba’t ibang wika, gayon din sa mga deribasyon ng mga ito. Ang mga wikang nag-ambag nang pinakamalaki sa Bulgaro ay ang Latin at Griyego ang (karamihan internasyonal na terminolohiya) at, sa hindi gaanong malawak na sakop, ang French at Ruso. Ang malawak na karamihan ng mga mabibilang na salitang hiram mula sa Turko (at sa pamamagitan nito, mula sa Arabo at Persa) na napasok sa Bulgaro noong panahon ng pamumunong Otomano ay napalitan na halos ng mga katawagang katutubo o mga hiram mula sa ibang mga wika. Tulad ng halos sa buong mundo, ang Inggles ang nagkakaroon ng pinakamalaking impluwensiya sa Bulgaro sa mga kamakailang dekada.
SM Megamall

Isa sa mga malalaking gusaling pangkalakalan sa Lundayang Ortigas sa Kalakhang Maynila ang SM Megamall. Ito ang ikatlong SM Supermall na itinatag at pinalalakad ng SM Prime Holdings, ang pinakamalaking tagapagtaguyod ng mga gusaling pangkalakalan sa Pilipinas. Pag-aari ito ni Henry Sy Sr.
Nakatayo ang dalawang gusali na idinurugtong ng isang tulay sa lupaing may lawak na umaabot ng 18 hektarya. Kung titingnan sa laki ng malalakaran sa buong gusali, aabot ito ng 348,000 metro kuwadrado. Itinataguring ikatlo sa pinakamalaking gusaling pangkalakalan sa Pilipinas ang SM Megamall at ikapito sa buong mundo.

Kasaysayan

Sinimulang itayo ang SM Megamall noong 1989 at nabuksan ito noong ika-28 ng Hunyo, 1991. Ito ang ikatlong gusaling naitayo ni Henry Sy bago pa man pampublikong maitala ang SM Prime Holdings. Naunang naitayo ang SM City Sta. Mesa at SM City North EDSA. Nakatayo ang SM Megamall sa Lunduyang Ortigas sa lungsod ng Mandaluyong kaharap ng EDSA.
Magnifico (pelikula)

Buod ng Magnifico

Nang mawala ang tulong na guguling pampag-aaral ng kaniyang kapatid na lalaking si Miong, nagsimulang mawalan na rin ng pag-asa ang mga magulang (ginanapan nina Albert Martinez at Lorna Tolentino) ni Magnifico, sapagkat hindi na nila alam kung paano pa sila makakaahon pa sa kahirapan.  Nagmula si Magnifico sa isang nayon ng Lumban, Laguna, na inibig tumulong sa kaniyang mga magulang, sapagkat may sakit na kanser ang kaniyang lola (ginanapan ni Gloria Romero).  Bukod sa nawala ang tulong na panggugol pampag-aaral ng nakatatandang kapatid na lalaki (ginananapan ni Danilo Barrios), may sakit ding cerebral palsy ang kapatid pa niyang babaeng si Ellen (Isabella De Leon).
King of Baking, Kim Tak Goo

Sinopsis

Si Kim Tak-gu ay ang panganay sa mga anak ni Gu Il Jong, ang pinuno ng Geosung Food Enterprise, na isa sa pinakatanyag na kompanya ng tinapay sa bansa. Bagaman siya ay napakahusay na panadero at kinikitaan siya bilang magiging susunod na pinuno ng kompanya, gumawa ng hakbang ang pamilya ni Gu Il Jong para pabagsakin siya dahil anak siya sa labas. Ngunit ang determinasyon ni Takgu na maging pinakatanyag sa industriya ng tinapay sa bansa ang nagdala sa kaniya upang maitayo muli niya ang kaniyang career sa kabila ng maraming pagsubok sa buhay.
Giacomo Puccini

Si Giacomo Antonio Domenico Michele Secondo Maria Puccini (Italyano: [ˈdʒaːkomo putˈtʃiːni]; 22 Disyembre 1858 – 29 Nobyembre 1924), na pangkalahatang nakikilala bilang Giacomo Puccini, ay isang Italyanong kompositor na ang mga opera ay nasa piling ng pinakamadadalas na itinatanghal sa pamantayang repertoryo.
Tinawag si Puccini bilang "ang pinakamahusay na kompositor ng operang Italyano pagkaraan ni Verdi". Habang ang kaniyang maaagang mga akda ay nag-ugat sa tradisyunal na romantikong opera ng Italya noong hulihan ng ika-19 daantaon, matagumpay niyang napaunlad ang kaniyang akda na nasa estilo ng 'makatotohanang' verismo, kung saan siya ay naging isa sa nangungunang mga tagapagtaguyod.
Joemarie Nielsen

2015: StarStruck VI

Nagumpisa ang kanyang karera sa pagsali sa StarStruck katambal niya rito Princess Guevarra at ang tawag sa kanilang dalawa ay JoeCess. Siya ay kabilang sa grupong Team Dream. At kinilala siya bilang sa pang-pangalawang StarStruck Avenger nang StarStruck (season 6).
Art Jam

Ang Art Jam ay isang palabas sa telebisyon sa Pilipinas ng ABS-CBN.
On the Prairie

Ang On the Prairie ay isang palabas sa telebisyon sa Timog Korea.
Batman: Rise of Sin Tzu

Storyline

Si Batman ay may bagong kalabang haharapin na nagaganlang Sin Tzu. Ang mysteryosong kalabang to ay gagawa nangpaganib sa gotham city at kina batman sa anniversery ng pagkamatay ng magulang ni Bruce. Maliban kay Sin Tzu ay may mga kalaban na nagbabalik katulad nina Scarecrow, Clayface at si Bane.
Monet Silvestre

Si Monet Silvestre ay isang artista sa Pilipinas.